text: Heneralmente naging matuninong si mga aldaw kan kamahalan sa Kabikolan base sa pinaluwas na report kan Bicol PNP alagad poon kan Abril 1 hasta Abril 9, 2023 maabot sa veinte (20) an mga nagkagaradan huli kan pagkakalamos na iyo an may halangkaw na insidente, pambabadil, mga aksidente sa trafico asin nakuryente.
text: #000002
text: An mga insidente sa tahaw kan padagos na patanid kan mga awtoridad na bantayan an mga menor de edad asin dapat dai mag-inom nin arak kun malangoy sa dagat.
text: #000004
text: Sa Matnog, Sorsogon naghabol pa kan Domingo, Abril 9, 2023 an sarong 62 anyos na bakasyonista nalamos kan malonod an sarong over loaded na baroto. Sinabi kan Provincial Disaster Risk Reduction Management Office an baroto lunad nin sarong familia na hali sa Manila nganing mag-island hopping na ilegal nagbibiyahe asin mayong permit sa Philippine Coast Guard asin tourist office.
text: #000012
text: Saro pang insidente nin pagkakalamos sa Albay, an biktima pigbistong si Myril Broqueza Burgos, 21 anyos nagkakarigos sa quarry site alagad huri nang naaraman na nalamos. Siya residente kan Brgy. Lidong, Santo Domingo, Albay.
text: #000016